Limpopo-sakeman spoorloos ná 'ontvoering' | Maroela Media
Die polisie in Limpopo het 'n beroep op mense gedoen om met inligting na vore te kom nadat 'n bekende sakeman van Louis Trichardt Vrydagoggend oënskynlik ontvoer is.
Brig. Motlafela Mojapelo, polisiewoordvoerder, sê Shama Premjee (36) is vanoggend omstreeks 07:50 glo deur 'n onbetekende aantal verdagtes ontvoer.
"Die slagoffer het pas die huis verlaat en was in 'n Mercedes-Benz GLC 250 toe twee voertuie glo die pad by 'n stopstraat versper het. Een van die voertuie het hom glo van voor gestuit en die ander van agter," sê Mojapelo.
Shama Premjee. (Foto: Verskaf)
Volgens hom is skote hoor klap in die omgewing van die voorval.
Premjee se voertuig is later verlate langs die pad op die hoek van Forestryweg en Berghstraat in die dorp gekry.
"Die verdagtes het glo 'n grys Hyundai Accent en nog 'n silwerkleurige sedan gebruik en het volgens inligting in 'n noordelike rigting, op die N1 na die Nzhelele-pad, gery."
Hit dit is nou soos roomys koop in die land.
Rampokkerland! 'n Mens is nie meer jou lewe seker nie en dit word erger by die dag. Gaan dit ooit eindig?
Was vanoggend in Louis Trichardt. My opgeval dat 'n polisievangwa sonder sirenes met 'n hoë snelheid oor 'n stopstraat in die dorp ry (sonder om snelheid te verminder). Dit kon 'n lelike ongeluk afgegee het.